On ha demanat Elsa Artadi que pugui assistir Joaquim Forn?
La portaveu de JxCat a l'Ajuntament de Barcelona, Elsa Artadi, ha explicat que ahir van registrar una petició al Tribunal Suprem espanyol perquè Joaquim Forn pugui assistir dimarts vinent al ple del cartipàs. De moment encara no hi ha resposta. En declaracions a la premsa després de la Junta de Portaveus, ha recordat que Forn té tots els seus drets polítics intactes: 'Entenem que no se li prendrà el vot el dia del ple del cartipàs'. A banda, Artadi ha dit que ha parlat amb la batllessa, Ada Colau, i amb el secretari municipal per plantejar-los que si no deixen que Forn pugui votar es respectin les majories i que 'no s'aprofiti que Forn és a la presó per guanyar una votació'. 'Allò que contempla el reglament és el vot telemàtic. Però nosaltres apel·lem al “fair play” i que en les votacions un dels regidors de l'altra banda s'abstingui per respectar les majories', ha detallat Artadi.
al ple del cartipàs